Wen kaartjies na beraad oor rykdom | Netwerk24
Wen kaartjies na beraad oor rykdom
28 Augustus 2019 05:30
Lisa Nichols is een van die sprekers by die Wealth Masters Tour Summit wat op 7 en 8 September by die Sandton-konferensie-sentrum gehou word.
Twee topverkoper-outeurs is onder die sprekers wat eersdaags vir Gautengers gaan help om 'n beter finansiële posisie te handhaaf.
Lisa Nichols, skrywer van Abundance Now: Amplify Your Life & Achieve Prosperity Today, en Robert Kiyosaki, skrywer van die topverkoperboek Rich Dad Poor Dad, sal die gehoor op 7 en 8 September by die Wealth Masters Tour Summit by die Sandton-konferensiesentrum toespreek.
Verskeie welgesteldes gaan vir Suid-Afrikaners vertel hoe om ware rykdom te bou en dit te behou.
Benewens Nichols en Ki­yosaki, sal Sandy Jadeja, wat vyf ineenstortings in die mark voorspel het, Conray Labuschagne, 'n kenner van bitcoin en kriptogeld, Robin Banks, 'n motiverende spreker oor die vermoë van jou brein, die sprekers by die spitsberaad wees.
Kaartjies kos van R1 995 vir 'n basiese kaartjie tot R59 997, wat 'n eksklusiewe ete saam met Kiyosaki en Nichols insluit.
Kry jou kaartjie by wealthmastersza.com.
Vyf lesers kan elk twee kaartjies vir dié spitsberaad ter waarde van altesame R3 990 wen. Stuur 'n e-pos na metro@beeld.com. Tik Wealth Summit in die onderwerpveld. Onthou om jou naam en van, asook jou kontaknommer en woonbuurt/dorp by te voeg.